БАШЛАНГЫЧ СЫЙНЫФ УКУЧЫЛАРЫНА

БЕЛЕМ ҺӘМ ТӘРБИЯ БИРҮДӘ ХАЛЫК ТӘҖРИБӘСЕ

Шаймуллина Ляйля Гилемхановна ([anisaarsk@mail.ru](https://e.mail.ru/messages/inbox/)),

учитель начальных классов

Муниципальное бюджетное общеобразовательное учреждение «Евлаштауская средняя общеобразовательная школа

Сабинского муниципального района Республики Татарстан"

(МБОУ «Евлаштауская СОШ»)

*Халык элек-электән җәмгыятьнең явыз көчләренә каршы то­рып, кешелекнең табигать көчләре белән авыр көрәшендә туп­ланган күпьеллык тәҗрибәсе аша яктылыкка, белемгә омтылган. Халык педагогикасы, белем тәҗрибәсе күп гасырлар буе буын- нан-буынга күчеп килгән, зур производство тәҗрибәсенең чагы­лышы буларак, яшь буынга тапшырылып килгән. Шулай итеп, һәр милләтнең туган теле иң күренекле казанышларыннан берсе булып тора.* *Туган тел яшь буынга акыл һәм белем тәрбиясе бирүдә аеру­ча мөһим роль уйный.*

Халык педагогикасы яшь буынга белем алу, производство, фән һәм сәнгать өлкәсендә иҗади эшчәнлек белән шөгыльләнү, әхла­кый камилләшү өчен җирлек тудыручы чараларның башлангыч нигезен тәшкил итә.

Халкыбыз кешелек тормышында белемнең зур роль тотканын тирәнтен аңлый. Белем кешегә яхшы тормыш өчен көрәшне җиңеләйтүче зур көчкә ия. Моның шулай икәнлеге татар халык авыз иҗатында да киң чагылыш тапкан.

Мәсәлән, "Беләге юан берне егар, белеме булган меңне егар", "Белемле үлмәс, белем­сез көн күрмәс".

Халык гыйлем һәм мәдәният өлкәсендә җәмгыятьнең әһәмия­тен тирәнтен төшенә: "Укыган ил төзер, укымаган ил бозар", "Гый- лемлелек —нур, наданлык хур", "Белгәнгә якты, белмәгәнгә ка­раңгы", "Белгән укыр, белмәгән тукыр", "Белеме ничек—сүзе шундый", "Белемле кеше югалмас", "Белемле көн күргәндә, белемсезгә төн килгән", "Белемнең чиге юк", "Бер галим мең на­данга тора". Халык фәнне, гыйлемне барлык байлыклардан да югары бәяли. Бер татар әкияте шулай дип аңлата да. "Белем акчадан кыйбат". Әлеге әкиятнең герое, әтисе биргән бөтен акчасын уку, белем алу өчен тотып бетергән. Ә әтисе акчаны Укыр­га, язарга өйрәнгән, шахматны һәм скрипкада яхшы уйнауга ирешкән. Уку сәүдә эшләре башлап җибәрү өчен биргән була. Ул үз чоры өчен зур белем ала. аңа тора-бара халыкның тирән ихтирамын яулауда, танылган кеше булырга, дәрәҗәле исем алырга ярдәм иткән.

Фәкать укуга, аң-белемгә омтылган кеше генә тормышта дәрес юлны таба. "Алтынга омтылган-югалган, акылга омтылган —юл алган", "Алтынга ия булган —хур булган, акылга ия булган —зур булган", "Мең алтын ташың булганчы, бер акыллы башың бул­сын", "Акча, мал —бер көнлек, гыйлем, һөнәр —гомерлек", "Ак­ча тарат, белем җый", "Бай булмасаң, бай булма, гыйлем-һөнәргә сай булма", "Байлык бозга язган, белем ташка язган".

Байлык артыннан куган кеше зур гыйлемгә ия була алмый: "Алтынга исе киткән, акылыннан читкә киткән", "Белем малдан кадерле", "Белемнән зур хәзинә юк, наданлыктан начар юлдаш юк", "Бәхетне юлдан эзләмә, белемнән эзлә" һ. б.. Татар халык әкиятләрендә еш кына хезмәт ияләре акыллы, зирәк, ә комсыз байлар надан булып кала. "Ярлы казны ничек бүлгән" һәм "Кәкре каен” әкиятләрендә халыкның хәйләкәрлеге, зирәклеге, комсыз байларның наданлыгына каршы куела.

Халык бик күптәннән барлык балаларның да мәктәп-мәдрәсәләрдә укып белем алулары хакында хыялланган. Халык­ның балаларга гомуми белем бирү хыялы "Саран һәм юмарт" әкиятендә ачык чагыла. Юмарт шәһәрдә иң атаклы күренекле кешегә әйләнеп, барлык балаларны да укыта, аларга белем бирә. Мәктәпләр, мастерскойлар ача, аларда балалар белән оста мас­терлар, акыллы, зирәк кешеләр шөгыльләнә.

Ә менә "Кара таяк" әкиятендә әкият герое патшага болай дип мөрәҗәгать итә:

* Хәзер мин сиңа сорау бирәм. Мәктәпләр ачтыңмы син, кре­стьяннарыңны укытасыңмы?
* Укытам,—ди патша.
* Укытуын-укытасың, тик анда бай балалары гына укый. Шуңа күрә мин сине тәхетеңнән алырга мәҗбүр булам.

әсәрләремдәге тел кимчелеген бетерү өчен халыкның бетмәс- төкәнмәс күңел хәзинәсенә — халык иҗатына мөрәҗәгать итәргә булдым. Минем өчен бу —кыйммәтнең иге-чиге булмаган яңа хәзинә табу белән бер иде. Менә кайда сак­лана икән халыкның күңел җәүһәрләре! Оста тел, тапкыр сүз, тирән мәгънәле әйтемнәр — халык күңеленең саф чишмәсендә болар ба­рысы да бар. Яхшы җыр кебек чигелеп кенә барган бу нәфис нәкьшенең һәр бизәген отып каласы, әкиятче карт телендәге яңадан кабатлануы икеле булган һәр интонацияне, үзенчә әйтелгән һәр сүзне күңелгә сеңдереп каласы килде. Мине барыннан да бигрәк сокландырганы шул булды, әкиятчеләр телендә гади вакыйгалар да, ничектер, түгәрәкләнәләр, аларның әһәмиятләре арта, алар телендә җыр кебек ягымлы булып ишетелә, бер үк әкият яки ле­генданы һәр әкиятче үз күңел байлыгы, үз тормыш тәҗрибәсе белән баетып, үзенең тел чаралары белән бизәп, бөтенләй үзенчә сөйли",— дип язды.

Киң колачлы мәгърифәтче галим Каюм Насыйри туган теле­безне, халык телен үстерүдә, эшкәртүдә һәм аны камилләштерүдә зур көч куйды. Бу күренекле педагогның иң зур хезмәтләренең берсе — аның тел өлкәсендәге эшчәнлеге. Бу өлкәдә ул бик кат­лаулы һәм күп яклы хезмәтләр башкарды. Ул татар теленең әдәби һәм фән теле була алуын, шуңа хакы һәм сәләте барлыгын исбат итте. Аның башка телләрдән артта торуын фәкать эшпәнмәгәнле- геннән генә күрде. Аны практик һәм фәнни эшкәртү юлында үтә кыю һәм зур эшчәнлек күрсәтте. К. Насыйри тел гыйлеме һәм сүзлекләр төзү буенча шулкадәр катлаулы һәм кирәкле, мөһим эшләрне башкарды, бу өлкәдә ул тотынмаган, хезмәт күр­сәтмәгән бер генә тармак та юктыр.

Татар теле озын тарихи үсеш чорында барлыкка килде һәм үсте. Ул язучыларыбыз, тел бел­гечләребез, бу өлкәдәге галимнәребез тарафыннан эшкәртелеп, баетылып тора. Аның сүзлек составын тормыш-көнкүреше — бездә барлыкка килгән яңа сүзләр белән тулыландырыла, баетыла ба­ра. Туган тел яшь буынга акыл һәм белем тәрбиясе бирүдә аеру­ча мөһим роль уйный.